pythainlp/thai_wikipedia_clean_20230101 huggingface dataset:
สมาคมฟุตบอลโปแลนด์ ได้เลือก 6 สนามสำหรับการแข่งขัน เมื่อวันที่ 7 มิถุนายน ค.ศ. 2016
การแข่งขันทั้งหมดมี 65 ประตูที่ทำได้ใน 21 นัด, สำหรับค่าเฉลี่ย ประตูต่อนัด.
รางวัลด้านล่างนี้คือรางวัลที่ได้รับในช่วงท้ายของการแข่งขัน:
ทีมยอดเยี่ยมประจำทัวร์นาเมนต์.
หลังทัวร์นาเมนต์ การจัดทีมยอดเยี่ยมประจำทัวร์นาเมนต์อายุไม่เกิน 21 ปี เป็นการเลือกโดยผู้สังเกตการณ์ด้านเทคนิคยูฟ่า.
ถุงอัณฑะ
ถุงอัณฑะ (scrotum) คืออวัยวะสืบพันธุ์ของเพศชายที่เป็นเนื้อเยื่อห่อหุ้มอัณฑะไว้อีกทีหนึ่งและห้อยอยู่ด้านนอกของร่างกาย มีหน้าที่ปรับอุณหภูมิให้พอเหมาะในการสร้างอสุจิ โดยอุณหภูมิที่เหมาะสมคือประมาณ 34 องศาเซลเซียส ถุงอัณฑะมีผลดีคือทำให้ตัวอสุจิเจริญเติบโตตามปกติ เพราะอุณหภูมิในร่างกายสูงเกินไปไม่เหมาะต่อการสร้างอสุจิ
โปเกมอน ซัน และ มูน
โปเกมอน ซันและมูน  เป็นวิดีโอเกมสวมบทบาทที่พัฒนาโดยบริษัทเกมฟรีก จำหน่ายโดยบริษัท โปเกมอน จำกัดและนินเท็นโด ออกจำหน่ายทั่วโลกในวันที่ 18 พฤศจิกายน พ.ศ. 2559 ภูมิภาคอโลลา ยึดตาม หมู่เกาะฮาวาย โปเกมอนเริ่มต้น โมะคุโร่ เนียบี้ อะชิมาริ (ฉลองครบรอบ 20 ปี ซีรีส์โปเกมอน) รองรับ 9 ภาษาได้แก่ ภาษาอังกฤษ ภาษาอิตาลี ภาษาสเปน ภาษาเกาหลี ภาษาฝรั่งเศส ภาษาเยอรมัน ภาษาญี่ปุ่น จีนตัวย่อ และ จีนตัวเต็ม
พระเจ้าไท่คัง
พระเจ้าไท่คัง  เป็นกษัตริย์จีนรัชกาลที่ 3 แห่งราชวงศ์เซี่ย เป็นพระราขโอรสของพระเจ้าฉี่ และเป็นพระราชนัดดาของพระเจ้าอวี่และพระนาง Nu Jiao ตามบันทึก พระเจ้าไท่คังทรงชอบล่าสัตว์และพระองค์ปกครองอาณาจักรไม่ค่อยดีนักอนึ่งมีบางเอกสารกล่าวว่าพระองค์จมน้ำสวรรคต
พระเจ้าโจวเซี่ยว
พระเจ้าโจวเซี่ยว  เป็นกษัตริย์องค์ที่ 8 ของจีนในราชวงศ์โจว ครองราชย์ในช่วงระหว่าง 891–886 ปีก่อนคริสตกาล เป็นพระราชโอรสของพระเจ้าโจวมู่ และเป็นพระราชอนุชาของพระเจ้าโจวก้ง
สะพานชุดเฉลิม
สะพานชุดเฉลิม เป็นสะพานที่พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้สร้างขึ้นเพื่อบำเพ็ญพระราชกุศลในโอกาสวันเฉลิมพระชนมพรรษาเป็นประจำทุกปี นับตั้งแต่ทรงเจริญพระชนมพรรษา 42 พรรษา ใน พ.ศ. 2438 ถึง พ.ศ. 2453 อันเป็นปีสิ้นรัชกาลรวมทั้งสิ้น 17 สะพาน พระบาทสมเด็จพระจุลจอมเกล้าเจ้าอยู่หัวทรงเห็นความสำคัญของสะพานข้ามคลองในการสัญจรของประชาชน และเป็นเครื่องประดับพระนครให้สมบูรณ์งดงาม จึงทรงพระกรุณาโปรดเกล้าฯ พระราชทานพระราชทรัพย์เท่าพระชนมวาร วันละ 1 สลึง เป็นค่าก่อสร้างสะพานชุดเฉลิมในแต่ละปี โดยมีกระทรวงโยธาธิการทำหน้าที่ออกแบบและดำเนินการก่อสร้าง และมีสถาปนิกและวิศวกรเป็นชาวต่างประเทศ ทุกสะพานมีแผ่นจารึกชื่อและตราพระปรมาภิไธยย่อ จปร.
รายชื่อสะพาน.
สะพานชุดเฉลิมทั้ง 17 สะพาน เดิมกำหนดชื่อเป็นคำว่า เฉลิม ตามด้วยตัวเลขปีพระชนมพรรษาของพระบาทสมเด็จพระจุลจอมเกล้าเจ้าอยู่หัวในแต่ละปีที่สร้าง แต่ต่อมามีพระราชปรารภว่าชื่อสะพานที่มีเพียงคำว่าเฉลิม และตัวเลขกำกับยากต่อการเรียก ใน พ.ศ. 2452 จึงโปรดเกล้าฯ พระราชทานชื่อสะพานทั้ง 15 สะพาน ดังนี้
ต่อมาได้พระราชทานพระราชทรัพย์ไว้สำหรับสร้างสะพานใน 2 ปีข้างหน้า แต่ได้เสด็จสวรรคตเสียก่อน การสร้างสะพานที่ 16 และ 17 จึงมาสำเร็จในรัชสมัยของพระบาทสมเด็จพระมงกุฎเกล้าเจ้าอยู่หัว 2 สะพานดังกล่าว ได้แก่
ปัจจุบันสะพานชุดเฉลิมทั้ง 17 สะพานนี้ ถูกรื้อถอนไปแล้ว 12 สะพาน และถูกดัดแปลงรูปแบบสะพานอีก 2 สะพาน เนื่องจากมีการขยายถนน และการถมคลองเพื่อสร้างถนนแทนที่
สำหรับสะพานชุดเฉลิมที่ถูกรื้อถอนไปแล้ว แต่ยังคงปรากฏร่องรอยให้เห็นอยู่ มี 1 สะพาน ได้แก่ สะพานเฉลิมเผ่า 52 ยังคงปรากฏเพียงส่วนของราวสะพานที่มีชื่อสะพานจารึกอยู่ในบริเวณริมทางเท้าแยกเฉลิมเผ่า ถนนพระรามที่ 1 หลังจากที่มีการบูรณะครั้งล่าสุดเมื่อ พ.ศ. 2506
ส่วนสะพานชุดเฉลิมที่ยังคงปรากฏอยู่และใช้งานได้จนถึงปัจจุบัน มี 5 สะพาน ได้แก่
ไรต์เฮียร์ (เพลงเจสส์ กลินน์)
"ไรต์เฮียร์"  เป็นเพลงโดยนักร้องและนักแต่งเพลงชาวอังกฤษ เจสส์ กลินน์ บรรุอยู่ในอัลบั้มเปิดตัวของเธอ "ไอครายเวนไอลาฟ" ออกจำหน่ายเป็นซิงเกิลแรกของกลินน์ในฐานะศิลปินเดี่ยวในวันที่ 6 กรกฎาคม 2014 เขียนโดยกลินน์ คาไนย์ เอล-โกนิ และไคย์ กิบบอน กับแมทธิว ร็อบสัน-สกอตต์ จากวงดนตรีแนวยูเคการาจ กอร์กอน ซิตี้ ซึ่งได้เป็นโปรดิวเซอร์ร่วมกับเบลสบีตส์ ได้รับแรงบันดาลใจมาจากดนตรีอิเล็กทรอนิกส์แดนซ์ในช่วงคริสต์ทศวรรษ 1990 และเพลงในจังหวะความเร็วปานกลางที่ประกอบด้วยแนวป็อป โซล และดีปเฮาส์
เพลงเปิดตัวในอันดับที่ 6 บนชาร์ตซิงเกิลแห่งสหราชอาณาจักร และได้รับการรับรองระดับทางคำจากองค์กรตัวแทนอุตสาหกรรมสิ่งบันทึกเสียงอังกฤษ ด้วยยอดขายมากกว่า 4 แสนชุด มิวสิกวิดีโอเผยแพร่บนยูทูบในวันที่ 19 มิถุนายน ค.ศ. 2014
คูลฟาเรนไฮต์ 93
คูลฟาเรนไฮต์  เป็นสถานีวิทยุในประเทศไทย ผลิตรายการโดย บริษัท คูลลิซึ่ม จำกัด ในเครือของ อาร์เอส
คูลฟาเรนไฮต์ (COOLfahrenheit) ออกอากาศครั้งแรก เดิมชื่อ คูลเอฟเอ็ม ของบริษัท สกายไฮ เน็ตเวิร์ค จำกัด ทางสถานีวิทยุกระจายเสียงกองทัพบก กองพลที่ 1 รักษาพระองค์ เอฟเอ็ม 98.0 เมกะเฮิร์ตซ์ เมื่อปี พ.ศ. 2543 ต่อมาย้ายไปออกอากาศทางสถานีวิทยุกระจายเสียงเสียงจากทหารเรือ ส.ทร.วังนันทอุทยาน เอฟเอ็ม 93.0 เมกะเฮิร์ตซ์ ตั้งแต่ปี พ.ศ. 2547 กระทั่งเปลี่ยนชื่อมาเป็น คูล 93 ฟาเรนไฮต์ เมื่อปี พ.ศ. 2549 โดยนำเสนอเพลงเพราะสำหรับคนทำงาน ตลอด 24 ชั่วโมง และคลื่นนี้ กลายมาเป็นวิทยุเรตติ้งอันดับ 1 ต่อเนื่องยาวนานที่สุดตั้งแต่ปีพ.ศ. 2547 จนถึงปัจจุบัน การออกอากาศครอบคลุมในพื้นที่ กรุงเทพและปริมณฑล นอกจากนี้ยังส่งสัญญาณรับฟัง คูลฟาเรนไฮต์ ไปยังอีก 1 จังหวัด ทางสถานีวิทยุกระจายเสียงเสียงจากทหารเรือ ส.ทร.11 เชียงใหม่ เอฟเอ็ม 88.0 เมกะเฮิร์ตซ์ ในชื่อ คูลฟาเรนไฮต์ 88 เชียงใหม่ ออกอากาศครั้งแรกเมื่อปี พ.ศ. 2555 และยุติออกอากาศเมื่อส่งท้ายปี พ.ศ. 2556 อนึ่งเมื่อปี พ.ศ. 2556 หลังจากที่บริษัท สกายไฮ เน็ตเวิร์ค จำกัด ได้เปลี่ยนชื่อบริษัทใหม่เป็น บริษัท คูลลิซึ่ม จำกัด ได้มีการเปลี่ยนชื่อเรียกสถานีเป็น คูลฟาเรนไฮต์ 93
จากสภาวะการเปลี่ยนแปลงพฤติกรรมของผู้ฟังที่ย้ายแพลตฟอร์มมารับฟังผ่านช่องทางออนไลน์มากขึ้น ในเดือนกรกฎาคม พ.ศ. 2560 คูลฟาเรนไฮต์ 93 จึงได้รับการรีแบรนด์อีกครั้งในชื่อ คูลฟาเรนไฮต์  โดยไม่ระบุความถี่เพื่อเปิดเกมรุกช่วงชิงผู้ฟังในช่องทางออนไลน์อย่างเต็มตัว ทั้งเว็บไซต์ www.coolism.net และโมบายแอปพลิเคชัน Coolism ทั้งระบบ iOS และ Android
ระตี จุลพล
ระตี จุลพล นักดนตรีไทยที่มีชื่อเสียงโดยเฉพาะการบรรเลงจะเข้ เกิดที่ อำเภอบางรัก กรุงเทพ ฯ เมื่อวันที่ 12 มิถุนายน พ.ศ. 2466 เป็นบุตรีของพันโทพระวิเศษสุรการ (ต่วน ไชยสุต) และนางแจ่ม วิเศษสุรการ พระวิเศษสุรการนั้นเป็นทหาร และเล่นดนตรีไทยได้ ส่วนมารดาเป็นครูที่โรงเรียนสตรีมหาพฤฒาราม มีพี่น้องร่วมบิดามารดา 5 คน ระตีเริ่มเรียนดนตรีไทยตั้งแต่อายุ 8 ขวบ โดยเรียนที่บ้าน เริ่มต่อเพลงจะเข้เมื่ออายุ 12 ปี โดยต่อเพลงจระเข้หางยาวเป็นเพลงแรกกับชุ่ม กมลวาทิน จากนั้นก็ต่อ เพลงแป๊ะ พม่าห้าท่อน และลาวแพน หัดจะเข้เพิ่มเติมจากจ่าง แสงดาวเด่น ได้ต่อเดี่ยวจะเข้ เพลงมุล่ง แขกมอญสามชั้น และกราวใน เมื่อครูจ่างถึงแก่กรรมแล้วจึงได้ต่อทางเดี่ยวสารถี แขกอาหวังและจีนขิมใหญ่ จาก แสวง อภัยวงศ์ ได้แสดงฝีมือเดี่ยวจะเข้เพลงลาวแพน ออกอากาศทางวิทยุศาลาแดงเป็นครั้งแรก เมื่ออายุ 15 ปี
ทางด้านการศึกษา ระตีเริ่มเรียนหนังสือที่โรงเรียนสายปัญญา โรงเรียนสวนสุนันทา แล้วย้ายมาเรียนที่โรงเรียนเซ็นฟรังซิสซาเวียร์ จนจบชั้นมัธยมปีที่ 6 จากนั้นไปเรียนต่อที่โรงเรียนเขมะสิริอนุสรณ์ เป็นนักเตรียมมหาวิทยาลัยธรรมศาสตร์รุ่นที่ ๖ เรียนจบได้ประกาศนียบัตรจากเตรียมมหาวิทยาลัยธรรมศาสตร์ จากนั้น สมัครเข้าทำงานที่กรมประชาสัมพันธ์ ได้ร่วมงานกับนักดนตรีสำคัญในสมัยนั้นหลายคน เช่น พุ่ม บาปุยะวาส ฉลวย จิยะจันทน์ สมาน ทองสุโชติ บุญยงค์ เกตุคง จำเนียร ศรีไทยพันธุ์ ประสงค์ พิณพาทย์ และสุดจิตต์ ดุริยประณีต สมาน ทองสุโชติ ได้ประดิษฐ์ทางเดี่ยวจะเข้ให้ระตีเป็นพิเศษ 4 เพลง คือ สุดสงวน สุรินทราหู นกขมิ้น และอาถรรพ์ อันเป็นทางเฉพาะสำหรับผู้ที่เดี่ยวจะเข้แบบไหว ระตีได้รับตำแหน่งหัวหน้าวงดนตรีไทย กรมประชาสัมพันธ์ตั้งแต่ พ.ศ. 2516 จนเกษียณใน พ.ศ. 2526
ระตีได้สอนจะเข้ให้นักเรียนโรงเรียนสวนกุหลาบ โรงเรียนอัสสัมชัญ โรงเรียนพันธะวัฒนา คณะครุศาสตร์จุฬาลงกรณ์มหาวิทยาลัย และมหาวิทยาลัยมหิดล ศิษย์ที่มีฝีมือดี ได้แก่ สุรพล พงษ์สุวรรณ ศักรินทร์ สู่บุญ ภัทร เครือสุวรรณ และกมล ชิดช่าง ชีวิตครอบครัว แต่งงานกับ นายพนิต จุลพล เมื่อ พ.ศ. 2488 มีบุตรสองคน คือ พ.ต.ต. พนิน จุลพล และคุณพนิตา สวัสดิโรจน์ ระตีถึงแก่กรรมในวันที่ 7 เมษายน พ.ศ. 2531 รวมอายุได้ 65 ปี
คาเธย์แปซิฟิค
Air Kyrgyzstan
Tajik Air
อัลเบร์โต โมเรโน
อัลเบร์โต โมเรโน เปเรซ (, ; เกิด 5 กรกฎาคม ค.ศ. 1992) เป็นนักฟุตบอลชาวสเปน ปัจจุบันลงเล่นในตำแหน่งแบ็กซ้ายให้กับบิยาร์เรอัล สโมสรในลาลิกา และทีมชาติสเปน
เขาเริ่มต้นอาชีพกับสถาบันฟุตบอลของสโมสรเซบิยาในบ้านเกิด ก่อนถูกพัฒนาจนขึ้นสู่ทีมสำรองในปี ค.ศ. 2011 ก่อนได้ลงเล่น 62 นัดให้กับทีมชุดใหญ่ ช่วยให้ทีมชนะเลิศยูฟ่ายูโรปาลีก ในปี ค.ศ. 2014 ในปีถัดมา เขาย้ายร่วมทีมลิเวอร์พูล ในพรีเมียร์ลีก ด้วยค่าตัว 12 ล้านยูโร เขาลงเล่นเขาลงเล่น 141 นัด ทำให้ทีมคว้าเหรียญรองชนะเลิศอีเอฟแอลคัพ และยูฟ่ายูโรปาลีก ในปี ค.ศ. 2019 เขาช่วยให้สโมสรชนะเลิศยูฟ่าแชมเปียนส์ลีก และย้ายร่วมทีมบิยาร์เรอัลหลังจบฤดูกาล และช่วยให้ทีมชนะเลิศยูฟ่ายูโรปาลีกในฤดูกาล 2020–21
โมเรโน เป็นส่วนหนึ่งของทีมชาติสเปน รุ่นอายุไม่เกิน 21 ปี ที่ชนะเลิศการแข่งขันชิงแชมป์แห่งชาตินุโรปในปี ค.ศ. 2013 และได้เริ่มต้นลงเล่นกับทีมขุดใหญ่ในปีเดียวกัน
Ashgabat International Airport
ผู้นำเวียดนามใต้
ด้านล่างนี้คือ รายนามผู้นำของเวียดนามใต้ นับตั้งแต่การก่อตั้งสาธารณรัฐปกครองตนเองโคชินไชนาใน ค.ศ. 1946 กระทั่งการล่มสลายของสาธารณรัฐเวียดนามใน ค.ศ. 1975 และการรวมชาติของประเทศเวียดนามใน ค.ศ. 1976
Alberto Moreno (footballer)
โซนิค เดอะเฮดจ์ฮ็อก (ตัวละคร)
สโมสรฟุตบอลบุรีรัมย์ ยูไนเต็ด ในฤดูกาล 2560
การแข่งขันฟุตบอลของสโมสรฟุตบอลบุรีรัมย์ ยูไนเต็ด ประจำปี พ.ศ. 2560
บุรีรัมย์ ยูไนเต็ด เริ่มลงแข่งขันไทยลีก ฤดูกาล 2560 นัดแรก ในวันที่ 12 กุมภาพันธ์ พ.ศ. 2560 ด้วยการเปิดบ้านเสมอกับชลบุรีที่สนามไอ-โมบาย 2–2 ต่อมาในวันที่ 18 กุมภาพันธ์ พ.ศ. 2560 บุรีรัมย์เก็บชัยชนะนัดแรกของฤดูกาลด้วยการบุกไปชนะราชนาวีที่สนามกีฬากองทัพเรือสัตหีบ 2–1 และต่อมาในวันที่ 25 กุมภาพันธ์ พ.ศ. 2560 "ปราสาทสายฟ้า" เก็บชัยชนะนัดแรกในบ้านด้วยการเอาชนะพัทยา ยูไนเต็ด 2–0
วันที่ 4 มีนาคม พ.ศ. 2560 บุรีรัมย์บุกไปชนะไทยฮอนด้า ลาดกระบัง ที่สนามกีฬาเฉลิมพระเกียรติ 72 พรรษา 5–1 จากการทำแฮตทริกของสุภโชค สารชาติ ต่อมาในวันที่ 8 มีนาคม พ.ศ. 2560 "ปราสาทสายฟ้า" เปิดบ้านเก็บชัยชนะนัดที่สี่ติดต่อกัน ด้วยการเอาชนะนครราชสีมา มาสด้า 4–0 และต่อมาในวันที่ 11 มีนาคม พ.ศ. 2560 "ปราสาทสายฟ้า" บุกไปเสมอการท่าเรือที่แพตสเตเดียม 0–0 โดยจีโอกู ลูอิส ซังตู ถูกใบแดงไล่ออกจากสนาม ทำให้บุรีรัมย์รั้งอยู่อันดับที่ 3 ก่อนที่จะเบรกให้โปรแกรมทีมชาติลงแข่งขันฟุตบอลโลก 2018 รอบคัดเลือก โซนเอเชีย รอบที่ 3
"ปราสาทสายฟ้า" ประเดิมนัดแรกของเดือนเมษายน ด้วยการทำบิ๊กแมตช์เอาชนะเอสซีจี เมืองทอง ยูไนเต็ด แชมป์เก่าฤดูกาลที่แล้ว 2–0 เมื่อวันที่ 3 เมษายน พ.ศ. 2560 ต่อมาในวันที่ 9 เมษายน พ.ศ. 2560 บุรีรัมย์บุกไปเสมออุบล ยูเอ็มที ที่ยูเอ็มที สเตเดียม 1–1 ต่อมาในวันที่ 18 เมษายน พ.ศ. 2560 "ปราสาทสายฟ้า" เปิดบ้านเอาชนะซุปเปอร์ พาวเวอร์ สมุทรปราการ 3–0 ต่อมาในวันที่ 23 เมษายน พ.ศ. 2560 บุรีรัมย์บุกไปชนะเชียงราย ยูไนเต็ด อีกสโมสรหนึ่งที่กำลังแย่งจ่าฝูง ด้วยสกอร์ 2–1 ที่สิงห์ สเตเดียม และในวันที่ 29 เมษายน พ.ศ. 2560 "ปราสาทสายฟ้า" เปิดบ้านทำดาร์บีแมตช์อีสานใต้กับศรีสะเกษ และเอาชนะไปได้ 3–0
ในวันที่ 3 พฤษภาคม พ.ศ. 2560 บุรีรัมย์แพ้นัดแรกของฤดูกาลต่อบางกอกกล๊าส 1–2 ที่ลีโอสเตเดียม ต่อมาวันที่ 7 พฤษภาคม พ.ศ. 2560 บุรีรัมย์พ่ายแพ้คาบ้านนัดแรกของฤดูกาลต่อราชบุรี มิตรผล 3–4 นับเป็นการพ่ายแพ้สองนัดติด และคะแนนห่างจากเอสซีจี เมืองทอง ถึง 7 คะแนน ต่อมาในวันที่ 13 พฤษภาคม พ.ศ. 2560 บุรีรัมย์กลับมาคว้าชัยชนะได้อีกครั้ง ด้วยการบุกไปชนะสุโขทัยที่สนามทุ่งทะเลหลวง 3–1 จากการทำแฮตทริกของจีโอกู ลูอิส ซังตู ต่อมาในวันที่ 17 พฤษภาคม พ.ศ. 2560 บุรีรัมย์เปิดบ้านเอาชนะสุพรรณบุรี 3–0
ในวันที่ 21 พฤษภาคม พ.ศ. 2560 "ปราสาทสายฟ้า" บุกไปเสมอบีอีซี เทโรศาสน ที่สนามกีฬาบุณยะจินดา 2–2 และในวันที่ 27 พฤษภาคม พ.ศ. 2560 "ปราสาทสายฟ้า" ส่งท้ายเลกแรก ด้วยการเปิดบ้านชนะแบงค็อก ยูไนเต็ด 2–1 จบเลกแรก บุรีรัมย์อยู่อันดับที่สองของตาราง แต่มีคะแนนเท่ากับเอสซีจี เมืองทอง
ในวันที่ 13 มิถุนายน พ.ศ. 2560 รันกอ ปอปอวิช ลาออกจากตำแหน่งหัวหน้าผู้ฝึกสอน โดยมีโบซีดาร์ บันโดวิช เข้ารับตำแหน่งแทน
"ปราสาทสายฟ้า" ประเดิมเลกที่สอง ด้วยการเปิดบ้านเอาชนะราชนาวี 2–0 เมื่อวันที่ 17 มิถุนายน พ.ศ. 2560 และขึ้นเป็นจ่าฝูงครั้งแรกของฤดูกาล ต่อมาวันที่ 21 มิถุนายน พ.ศ. 2560 บุรีรัมย์ประเดิมการแข่งขันช้าง เอฟเอคัพ รอบ 64 ทีมสุดท้าย ด้วยการบุกชนะราชบุรี มิตรผล ที่มิตรผลสเตเดียม 1–0 ต่อมาวันที่ 24 มิถุนายน พ.ศ. 2560 บุรีรัมย์กลับมาแข่งขันในลีกต่อ และบุกไปชนะพัทยา ยูไนเต็ดที่สนามกีฬาหนองปรือ 2–0 และในวันที่ 28 มิถุนายน พ.ศ. 2560 "ปราสาทสายฟ้า" เปิดบ้านเอาชนะไทยฮอนด้า ลาดกระบัง 2–0
วันที่ 1 กรกฎาคม พ.ศ. 2560 "ปราสาทสายฟ้า" บุกไปเอาชนะนครราชสีมา มาสด้า ที่สนามกีฬาเฉลิมพระเกียรติ 80 พรรษา 2–0 ต่อมาในวันที่ 5 กรกฎาคม พ.ศ. 2560 บุรีรัมย์เปิดบ้านเฉือนการท่าเรือ 1–0 และเป็นการชนะในลีก 6 นัดติดต่อกัน และในวันที่ 9 กรกฎาคม พ.ศ. 2560 "ปราสาทสายฟ้า" บุกไปเสมอ "กิเลนผยอง" เอสซีจี เมืองทอง ยูไนเต็ด ที่เอสซีจีสเตเดียม 1–1 ก่อนที่เบรกให้ทีมชาติลงแข่งขันฟุตบอลชิงถ้วยพระราชทานคิงส์คัพ
ในวันที่ 26 กรกฎาคม พ.ศ. 2560 "ปราสาทสายฟ้า" ประเดิมการแข่งขันโตโยต้า ลีกคัพ รอบ 32 ทีมสุดท้าย ในฐานะแชมป์เก่าร่วม ด้วยการบุกเฉือนชัยนาท ฮอร์นบิลที่เขาพลองสเตเดียม 2–1 และในวันที่ 29 กรกฎาคม พ.ศ. 2560 บุรีรัมย์กลับมาแข่งขันในลีก และเปิดบ้านเอาชนะอุบล ยูเอ็มที ไปได้ 4–0 และยังเป็นแฮตทริกแรกของฌักซง อาเวลินู กูเอลญู
วันที่ 2 สิงหาคม พ.ศ. 2560 ในการแข่งขันช้าง เอฟเอคัพ รอบ 32 ทีมสุดท้าย บุรีรัมย์เปิดบ้านพบกับพิษณุโลก ทีมจากไทยลีก 4 และเอาชนะไปได้ 5–1 ต่อมาวันที่ 6 สิงหาคม พ.ศ. 2560 บุรีรัมย์กลับมาแข่งขันในไทยลีก โดยบุกไปชนะซุปเปอร์ พาวเวอร์ สมุทรปราการ ที่กกท. บางพลี 7–0 โดยฌักซง อาเวลินู กูเอลญู ยิงไป 4 ประตู ก่อนที่จะพักลีกให้ทีมชาติรุ่นอายุไม่เกิน 23 ปี ลงแข่งขันในซีเกมส์ 2017 ที่กัวลาลัมเปอร์ ประเทศมาเลเซีย เป็นเวลาหนึ่งเดือน
กันยายน.
วันที่ 10 กันยายน พ.ศ. 2560 "ปราสาทสายฟ้า" กลับมาลงแข่งขันในไทยลีกอีกครั้ง โดยเปิดบ้านเฉือนชนะเชียงราย ยูไนเต็ด 1–0 ต่อมาในวันที่ 16 กันยายน พ.ศ. 2560 บุรีรัมย์บุกไปชนะศรีสะเกษที่สนามศรีนครลำดวน 5–1 โดยฌักซง กูเอลญู ทำแฮตทริกได้อีกครั้ง ต่อมาวันที่ 20 กันยายน พ.ศ. 2560 "ปราสาทสายฟ้า" เปิดบ้านเฉือนชนะบางกอกกล๊าส 1–0 โดยได้ประตูชัยปลดล็อกในนาทีสุดท้ายก่อนทดเวลา ต่อมาในวันที่ 24 กันยายน พ.ศ. 2560 บุรีรัมย์บุกไปล้างตาราชบุรี มิตรผล ที่มิตรผลสเตเดียม โดยเอาชนะไปได้ 2–0 และในวันที่ 27 กันยายน พ.ศ. 2560 การแข่งขันช้าง เอฟเอคัพ รอบ 16 ทีมสุดท้าย "ปราสาทสายฟ้า" บุกไปชนะบางกอกกล๊าสที่ลีโอสเตเดียม 2–0 ผ่านเข้าสู่รอบถัดไปได้สำเร็จ
ตุลาคม.
วันที่ 1 ตุลาคม พ.ศ. 2560 ในการแข่งขันโตโยต้า ลีกคัพ รอบ 16 ทีมสุดท้าย บุรีรัมย์บุกไปชนะชลบุรีที่ชลบุรีสเตเดียม ด้วยการยิงลูกโทษ 5–4 หลังจากเสมอ 1–1 ในเวลา 120 นาที ต่อมาวันที่ 11 ตุลาคม พ.ศ. 2560 "ปราสาทสายฟ้า" ต้องยุติเส้นทางป้องกันแชมป์โตโยต้า ลีกคัพ ด้วยการแพ้ในบ้านต่อ "กิเลนผยอง" เอสซีจี เมืองทอง ยูไนเต็ด แชมป์เก่าร่วม ด้วยสกอร์ 0–2
ในวันที่ 14 ตุลาคม พ.ศ. 2560 บุรีรัมย์กลับมาแข่งขันในไทยลีก เปิดบ้านเอาชนะสุโขทัย 5–2 โดยฌักซง กูเอลญู ทำแฮตทริกได้อีกครั้ง ต่อมาในวันที่ 18 ตุลาคม พ.ศ. 2560 "ปราสาทสายฟ้า" บุกไปแพ้ "กว่างโซ้งมหาภัย" เชียงราย ยูไนเต็ด ที่สิงห์ สเตเดียม 0–1 ในรายการช้าง เอฟเอคัพ ทำให้ตกรอบฟุตบอลถ้วยทั้งสองรายการ และในวันที่ 22 ตุลาคม พ.ศ. 2560 บุรีรัมย์บุกไปเฉือนชนะสุพรรณบุรีที่สนามกีฬากลางจังหวัดสุพรรณบุรี 1–0 โดยได้ประตูจากการยิงลูกโทษของจีโอกู ลูอิส ซังตู ช่วงทดเวลาบาดเจ็บ
ในเดือนสุดท้ายของการแข่งขันไทยลีก ฤดูกาล 2560 บุรีรัมย์คว้าแชมป์ลีกสมัยที่ 5 ในนัดที่เปิดบ้านชนะบีอีซี เทโรศาสน 4–0 เมื่อวันที่ 8 พฤศจิกายน พ.ศ. 2560 และมีพิธีมอบถ้วยรางวัลในคืนนั้น ต่อมาในวันที่ 12 พฤศจิกายน พ.ศ. 2560 "ปราสาทสายฟ้า" บุกไปเอาชนะแบงค็อก ยูไนเต็ด ที่สนามฟุตบอลธรรมศาสตร์ รังสิต 3–1 และในวันที่ 18 พฤศจิกายน พ.ศ. 2560 นัดสุดท้ายของฤดูกาล "ปราสาทสายฟ้า" บุกชนะชลบุรีที่ชลบุรีสเตเดียม 2–1 จบฤดูกาลด้วยการมี 86 คะแนน นับเป็นคะแนนสูงสุดของประวัติศาสตร์ไทยลีก ทำลายสถิติเดิมเมื่อฤดูกาล 2554 ได้สำเร็จ
ECW Tag Team Championship
วิลลี บรันท์
วิลลี บรันท์  ชื่อเกิด แฮร์แบร์ท แอ็นสท์ คาร์ล ฟราม (; 18 ธันวาคม 1913 – 8 ตุลาคม 1992) เป็นรัฐบุรุษชาวเยอรมันเป็นหัวหน้าพรรคประชาธิปไตยสังคมแห่งเยอรมนีระหว่าง ค.ศ. 1964–1987 และเป็นนายกรัฐมนตรีแห่งเยอรมนีระหว่าง ค.ศ. 1969–1974 เขาได้รับรางวัลโนเบลสาขาสันติภาพประจำปี ค.ศ. 1971 จากนโยบาย "อ็อสท์โพลีทีค"  ที่เป็นมิตรต่อกลุ่มประเทศในยุโรปตะวันออก
วิลลี บรันท์ ลาออกจากตำแหน่งนายกรัฐมนตรีใน ค.ศ. 1974 หลังจากพบว่ากึนเทอร์ กีโยม หนึ่งในผู้ทำงานใกล้ชิดกับเขา เป็นสายลับจากเยอรมนีตะวันออก
จังหวัดตาแกว
จังหวัดบันเตียเมียนเจย
ตาแก้ว
กำปอต
Battle for Paris
Battle of Königsberg
Königsberg Offensive
Russell's viper
Right Here (Jess Glynne)
รายพระนามและรายนามประมุขแห่งรัฐยูกันดา
ยุคหลังอาณานิคม.
นี่คือรายพระนามและรายนามประมุขแห่งรัฐยูกันดาตั้งแต่ได้รับเอกราชในค.ศ. 1962 ถึงปัจจุบัน
สมเด็จพระราชินีนาถ (1962–1963).
การสืบพระราชสันติวงศ์คล้ายคลึงกับการสืบราชสันติวงศ์อังกฤษ
สาธารณรัฐที่ 1 (1963–1971).
ตาม รัฐธรรมนูญแห่งสาธารณรัฐยูกันดา ค.ศ. 1963 , สมเด็จพระราชินีนาถถูกแทนที่ด้วยประธานาธิบดีในฐานะประมุขแห่งรัฐโดยพิธีการ ประธานาธิบดีจะถูกเลือกตั้งโดย รัฐสภา มีวาระ 4 ปี ถ้าตำแหน่งเกิดว่างลง นายกรัฐมนตรี จะอยู่ในฐานะ รักษาการประธานาธิบดี
ในค.ศ. 1966 อำนาจของประธานาธิบดีมีเพิ่มมากขึ้น พร้อมกับการจัดตั้งตำแหน่งประธานฝ่ายบริหาร แต่การปกครองเช่นว่านี้ถูกใช้เมื่อตำแหน่งประธานาธิบดีว่างลงเท่านั้น มันยังถูกบังคับใช้ในรัฐธรรมนูญค.ศ. 1967 และ ค.ศ. 1995 ตามลำดับ
ยุคเผด็จการ (1971–1979).
อีดี้ อามิน ก่อการรัฐประหารเพื่อล้มล้างรัฐบาลของมิลตัน โอโบเต ในค.ศ. 1971 อีดี้ อามิน ได้ตำแหน่งประธานาธิบดี ในช่วงว่างตำแหน่ง รองประธานาธิบดีจะรักษาการแทน
ยุคกองทัพ (1985–1986).
นายพล โอลารา-โอเกลโล ก่อการรัฐประหารล้มล้างรัฐบาลของมิลตัน โอโบเต ในค.ศ. 1985 โอลารา-โอเกลโล ได้รับเลือกเป็นประธานาธิบดี ในช่วงที่ตำแหน่งประธานาธิบดีว่างลง รองประธานาธิบดีจะทำหน้าที่รักษาการแทนl
ประณับ มุกเคอร์จี
จักรพรรดินีจางอี้ (ซ่งเจินจง)
แท็กคลาวด์
แท็กคลาวด์  คือ การจับสำนวนหรือคำ ในเนื้อหาบนเว็บไซต์ และแยกลำดับสถิติ จำนวนนับเพื่อนำมาจับกลุ่มกัน มีลักษณะคล้ายก้อนเมฆ มีการกำหนดขนาดตัวอักษรให้มีความใหญ่ เล็กต่างกัน เพื่อแสดงให้ผู้เข้าชมเว็บไซต์ได้เห็นความสำคัญของ คำ (tag) นั้นๆตามลำดับ จุดประสงค์หลักๆ ก็เพื่อสร้างความแปลกใหม่ ในการเข้าถึงเนื้อหา และความทันสมัยบนเว็บไซต์ที่ใช้เทคโนโลยีเว็บ 2.0 และกระตุ้นการคลิกเข้าไปดูในเนื้อหาตามคำที่สนใจได้ง่ายขึ้น
ในปัจจุบันที่ใช้กันส่วนใหญ่มักจะเป็นเว็บประเภทบล็อก เครือข่ายสังคม และวิดีโอออนไลน์ โดยเว็บกลุ่มนี้จะใช้แท็กคลาวด์จากกลุ่มคำค้น (keyword) ที่ผู้เข้าชมพิมพ์ค้นหาภายในเว็บไซต์
ด้านการค้นหาข้อมูล.
สำหรับนอกจากความสวยงามแล้ว ยังมีผลต่อการทำ SEO (Search Engine Optimization เป็นการปรับแต่งเว็บไซต์และกระบวนการต่างๆ ของเว็บไซต์ตั้งแต่การออกแบบ เขียนโปรแกรม และการโปรโมทเว็บ) อีกด้วยเพราะในกูเกิลให้ความสำคัญของ ขนาดตัวอักษรหรือจำพวกแท็ก h3, h2, h1 เป็นต้น ดังนั้นทำให้เวลามีใครค้นหาข้อความเหล่านี้ก็เป็นส่วนหนึ่งที่เพิ่มความหนักแน่นให้กับเว็บไซต์ของเรา ซึ่งก็ทำให้กูเกิลหาเจอง่ายขึ้นเวลามีใครค้นหาคำในแท็กคลาวด์ แต่มันไม่ได้ช่วยอะไรมากนัก ส่วนใหญ่จะเน้นที่เนื้อหาบวกกับการเน้นคำในเนื้อหาจะทำให้สามารถค้นหาข้อมูลได้ง่ายขึ้นและได้ข้อมูลที่ตรงกับความต้องการมากยิ่งขึ้น
ด้านการเน้นทางวิชาการ.
มีความสามารถในการเน้นวิชาที่สำคัญที่สุดมากแบบไดนามิก แนวคิดพื้นฐานของเมฆ "แท็ก" คือ การแสดงแท็กตามความหมาย, น้ำหนักของพวกเขาและความถี่ของพวกเขาเทียบกับแท็กอื่นๆ โดยแท็กสามารถเรียงตามตัวอักษรหรือตามความสำคัญหรือความนิยมของ ทั้งขนาดตัวอักษรและสีที่สามารถใช้เพื่อเน้นความสำคัญของข้อกำหนด "แท็กสำคัญ" คือ ที่ใหญ่และดังที่ควรปรากฏ
มิวคอร์
มิวคอร์  เป็นจุลชีพสกุลหนึ่ง ประกอบด้วยเชื้อราประมาณ 6 ชนิด ซึ่งส่วนใหญ่พบในดิน ระบบย่อยอาหาร ผิวพืช ผักเน่าเสีย และของเหลือจากการดูดซับทางชีวภาพที่เป็นไอเอิร์นออกไซด์
โปเกมอนช็อก
โปเกมอนช็อก  เป็นเหตุการณ์ที่เกิดขึ้นเมื่อวันที่ 16 ธันวาคม ค.ศ. 1997 ซึ่งตรงกับวันออกอากาศของอนิเมะเรื่อง โปเกมอนภาคแรก ตอนที่ 38 นักรบสมองกลโพรีกอน  ทำให้ผู้ชมมีอาการลมชักที่เกิดจากอาการไวต่อแสงและถูกนำส่งโดยรถพยาบาลเป็นจำนวนมาก และเหตุการณ์ดังกล่าวทำให้เรื่องนี้ถูกระงับการออกอากาศเป็นเวลาประมาณ 4 เดือน
ที่มาและสาเหตุ.
เหตุการณ์เกิดขึ้นเมื่อวันที่ 16 ธันวาคม ค.ศ. 1997 เวลา 18:30 น. เวลามาตรฐานญี่ปุ่น ได้ออกอากาศอนิเมะเรื่อง โปเกมอน ตอนที่ 38 "นักรบสมองกลโพรีกอน" เรทติ้งผู้ชมจากการสำรวจของ Video Research ในขณะนั้นอยู่ที่ 16.5% ของเขตภูมิภาคคันโต และ 10.4% ของเขตภูมิภาคคันไซ
เนื้อหาในตอนนี้คือพวกซาโตชิไปที่โปเกมอนเซ็นเตอร์ แต่เครื่องส่งโปเกมอนไม่หยุดทำงาน โดยสาเหตุมาจากไวรัสคอมพิวเตอร์ของแก๊งร็อคเก็ต จึงนำโปเกมอน CG โพลีกอน เพื่อเจาะระบบเข้าไปในระบบการถ่ายโอน ซึ่งในตอนดังกล่าวได้แสดงภาพโลกของคอมพิวเตอร์ โดยมีฉากการโจมตีด้วยแอนติไวรัส ที่เต็มไปด้วยแสงกะพริบสีแดงและสีฟ้า ซึ่งแสงที่ว่ามันเข้มข้นมาก (กะพริบอัตราประมาณ 12 Hz ประมาณ 4 วินาที) ซึ่งฉากดังกล่าวคือพิคาชูได้ใช้ท่าไฟฟ้าแสนโวลต์ใส่มิชไชล์ที่สกัดแอนติไวรัส ตามรายงานข่าว คาดว่ามีผู้ชมจำนวน 3.45 ล้านคนที่มีอายุระหว่าง 4 ถึง 12 ปีรับชมตอนดังกล่าว และว่ากันว่ามีฉากที่ใช้แสงกะพริบถึง 106 ครั้งใน 4 วินาทีจาก 18:51:34 น.
หลังจากการออกอากาศของตอนนี้จบลง ผู้ชมบางส่วนที่กำลังรับชมการออกอากาศต่างบ่นถึงสภาพร่างกายที่รู้สึกย่ำแย่และถูกนำตัวส่งโรงพยาบาลอย่างเร่งด่วน ผู้ป่วยจำนวนมากที่นำส่งโรงพยาบาลเป็นเด็กถึง 651 คนใน 30 จังหวัดถูกส่งตัวไปโรงพยาบาล โดยมากกว่า 130 คนต้องรักษาตัวในโรงพยาบาล โดยมีอาการปวดหัววิงเวียนศีรษะ คลื่นไส้ บางคนมีอาการชักและหมดสติ ผู้ชมชาวญี่ปุ่นจำนวน 700 คนถูกส่งเข้าโรงพยาบาลหลังมีอาการลมชักกะทันหัน ถูกวินิจฉัยว่าเป็นโรคลมชักที่เกิดจากอาการไวต่อแสง ซึ่งโรคดังกล่าวเป็นอาการหนึ่งของโรคลมบ้าหมู โดยผู้ป่วยที่เป็นโรคนี้จะเกิดขึ้นเมื่อมีแสงกะพริบกระตุ้นให้เกิดอาการชักได้ เช่น แสงไฟ วูบๆ วาบๆ เป็นจังหวะ
และจำนวนเด็กทั้งหมดที่ไม่ได้ถูกนำส่งโรงพยาบาลแต่ได้รับผลกระทบทางใดทางหนึ่งนั้นคาดว่าจะมีเป็นพันคน อีกทั้งผู้ชมเกือบ 700 คนที่ถูกหามส่งโรงพยาบาล จากการดูรายการโทรทัศน์รายการเดียว ซึ่งว่ากันว่าเป็นรายการโทรทัศน์แรกในประวัติศาสตร์ของโลก
การรายงานข่าวในขณะนั้น.
ทันทีหลังจากการออกอากาศ ข่าวแรกของเหตุการณ์นี้ได้ถูกนำรายงานข่าวในรายการ "NHK News" (NHK General TV) ซึ่งออกอากาศเวลา 21:59 น. ของวันเดียวกัน หลังจากนั้นก็มีการรายงานข่าวในรายการ "News JAPAN" (Fuji TV) ที่ออกอากาศตั้งแต่เวลา 23:30 น. ในวันเดียวกัน วันรุ่งขึ้น มีการรายงานข่าวนี้อย่างกว้างขวางในสื่อมวลชน เช่น หนังสือพิมพ์และรายการทั่วไป (ทั้ง Nippon TV "The Wide", Fuji TV "FNN News 555 The Human" เป็นต้น)
และเหตุการณ์นี้ทำให้เกิดการทุบทำลายเกมและสินค้าโปเกมอนทั้งหมดที่เกิดเป็นข่าวเรื่องนี้ และ ชูโด ทาเกชิ ผู้เขียนบทอนิเมะโปเกมอนภาคแรก ถูกกล่าวหาว่าใช้ประโยชน์จากความวุ่นวายและมองว่ารู้สึกว่าพวกเขาไม่มีเหตุผล
โดยก่อนหน้านี้ ได้มีเหตุการณ์กรณีเดียวกันคืออนิเมะเรื่อง YAT ตะลุยอวกาศ ตอนที่ 25 ที่ออกอากาศเมื่อวันที่ 29 มีนาคม ค.ศ. 1997 ก่อนเกิดเหตุการณ์โปเกมอนช็อก ซึ่งผู้ชมเกิดอาการเดียวกัน แต่มีจำนวนผู้ชมในตอนนั้นยังไม่เยอะมากเท่าโปเกมอน
อย่างไรก็ตาม หลังจากผลกระทบของเหตุการณ์ดังกล่าวนั้น ทำให้สื่อต่างๆ ทั้งอนิเมะ, ละครไลฟ์แอ็คชัน ที่ใช้เทคนิคแสงกะพริบไวแสงนั้น ต่างก็เริ่มปรับเปลี่ยนไม่ใช้แสงกะพริบไวแสงหรือลดใช้แสงลง เพื่อไม่ให้เกิดเหตุการณ์ซ้ำรอยแบบโปเกมอน รวมไปถึงสื่อทำข่าวงดใช้แสงแฟลชในการถ่ายจากกล้องถ่ายรูป จนเวลาผ่านไป เหตุการณ์โปเกมอนช็อกค่อยๆ เริ่มซาลงไป
การตอบกลับในที่ต่างๆ.
การตอบกลับของทีวีโตเกียวและสถานีโทรทัศน์ในเครือ.
หลังจากเหตุการณ์นี้เป็นข่าวดังไปทั่วโลก ทางสถานีโทรทัศน์ทีวีโตเกียวต้องออกมาขอโทษและระงับการออกอากาศโปเกมอนชั่วคราว รวมถึงรายการโทรทัศน์ที่เกี่ยวข้องกับโปเกมอนตั้งแต่รายการพิเศษ และ รายการ โอฮะสตาร์ ที่เปิดเผยข้อมูลเกี่ยวกับโปเกมอน เพื่อหาสาเหตุที่เกิดขึ้น จนกว่าจะทราบผลการสอบสวน นอกจากนี้ ในวันที่ 17 ธันวาคม ปีเดียวกัน หลังจากเหตุการณ์ดังกล่าว ในช่วงที่ออกอากาศอนิเมะเรื่อง อูเทนะ พลิกฟ้าตามหารัก ได้มีข้อความประกาศเรียกร้องไม่ให้ผู้บันทึกเทป โปเกมอน ตอนดังกล่าวที่ออกอากาศเมื่อวาน และวันที่ 18 ธันวาคม วันถัดไปอีกวัน รายการโอฮะสตาร์ โคอิจิ ยามาเดระ พิธีกรรายการ ได้ประกาศขอความร่วมมือไม่บันทึกเทปตอนที่เกิดขึ้นเช่นกัน
หลังผ่านครบ 1 สัปดาห์หลังจากเกิดข้อพิพาทดังกล่าว ทางสถานีโทรทัศน์ได้นำอนิเมะเรื่อง ยามาซากิ ราชันย์ชั้นเรียน มาออกอากาศแทน นอกจากนี้ทางทีวีโตเกียวสั่งงดออกอากาศรายการที่เกี่ยวข้องกับโปเกมอน รวมไปถึงทางสถานีโทรทัศน์ท้องถิ่นและเครือข่ายอื่นๆ ทำให้การออกอากาศล้าช้าเป็นอย่างมาก และร้องขอสั่งลบวิดีโอตอนดังกล่าวจากร้านเช่าวิดีโอ
สถานีโทรทัศน์อื่นๆ.
เมื่อวันที่ 18 ธันวาคม ทาง NHK ได้เปิดตัวโครงการ ทบทวนปัญหาแอนิเมชัน โดยได้เปิดเผยว่า มีผู้ชมที่เป็นเด็กถึง 4 คน มีอาการสภาพร่างกายไม่ดี หลังจากชมอนิเมะเรื่อง YAT ตะลุยอวกาศ และเป็นสาเหตุเดียวกันกับเหตุการณ์ที่เกิดขึ้น ทำให้มีคำกล่าวขอโทษว่า หากเราตรวจสอบสาเหตุในเวลานั้น เหตุการณ์นี้อาจไม่เกิดขึ้น
ในเดือนเมษายน ปี ค.ศ. 1998 NHK และ สมาคมผู้ประกอบการแพร่ภาพกระจายเสียงเชิงพาณิชย์แห่งประเทศญี่ปุ่น ได้มีกำหนดข้อหลักเกณฑ์สำหรับแอนิเมชันและเทคนิคภาพยนตร์ โดยผู้ประกอบธุรกิจแต่ละรายให้ความสำคัญการแสดงออกของสื่อด้วยวิธีการดังต่อไปนี้
เพื่อตอบสนองต่อเหตุการณ์ที่เกิดขึ้น ทาง NHK ได้ออกรายการพิเศษฉุกเฉินชื่อว่า TV อนิเมะ ~ทำไมเด็กๆ ถึงล้มลง~
การกลับมาออกอากาศอีกครั้ง.
หลังจากเหตุการณ์ที่เกิดขึ้นเริ่มซาลง มีเสียงของผู้ชมหลายคนที่ต้องการเรียกร้องให้อนิเมะโปเกมอนกลับมาออกอากาศอีกครั้ง และจากความคิดเห็นทั้งหมด 3,076 ความคิดเห็นจากทีวีโตเกียว พบว่า 2,223 ความคิดเห็น หรือ 72% ต้องการให้กลับมาออกอากาศต่อ ทำให้อนิเมะโปเกมอน ถูกอนุมัติกลับมาออกอากาศทางสถานีโทรทัศน์ทีวีโตเกียวอีกครั้ง ต่อมาเมื่อวันที่ 30 มีนาคม ค.ศ. 1998 NHK และสมาคมผู้ประกอบการแพร่ภาพกระจายเสียงเชิงพาณิชย์แห่งประเทศญี่ปุ่น ได้ประกาศว่าจะกลับมาออกอากาศภายในวันที่ 16 เมษายน
เมื่อวันที่ 8 เมษายน NHK และสมาคมผู้ประกอบการแพร่ภาพกระจายเสียงเชิงพาณิชย์แห่งประเทศญี่ปุ่น ได้ประกาศสร้างกฏหลักเกณฑ์ปฏิบัติเกี่ยวกับการใช้สื่อประกอบต่างๆ เช่นฉากแสงกระพริบ และเมื่อวันที่ 11 เมษายน เวลา 13:00 น. ถึง 14:00 น. ได้มีรายการพิเศษ "รายงานการตรวจสอบปัญหาอนิเมะโปเกมอน" (アニメポケットモンスター問題検証報告) ออกอากาศทางสถานีโทรทัศน์ทีวีโตเกียวและสถานีในเครือทั้ง 6 แห่ง และอนิเมะโปเกมอนได้ย้ายวันและเวลาออกอากาศจากทุกวันอังคารเป็นทุกวันพฤหัสบดี ในช่วงเวลาไพร์มไทม์ เวลา 19:00 น. เมื่อวันที่ 16 เมษายน ตามคำกำหนดการณ์ไว้ โดยตอนที่ออกอากาศนั่นก็คือ "ป่าของพิคาชู" และ "4 พี่น้องอีวุย" โดยออกอากาศ 2 ตอนใน 1 ชั่วโมงเพื่อกลับมาออกอากาศอีกครั้ง ผลการสำรวจของ Video Research ในช่วงนั้น เรทติ้งของตอนที่ออกอากาศใหม่ อยู่ที่ 16.2%
ผลกระทบหลังจากนั้น.
การโต้ตอบในสื่อต่างประเทศ.
จากเหตุการณ์นี้ทำให้มีสื่อล้อเลียนโปเกมอนเกี่ยวกับเรื่องนี้ โดยปรากฏการเย้ยหยันในเรื่องเดอะซิมป์สันส์ ตอน Thirty Minutes over Tokyo และเรื่องเซาท์พาร์ก ตอน Chinpokomon
นิ่วไต
การเกิดนิ่วไต
โรคนิ่วปัสสาวะ
การเกิดนิ่วปัสสาวะ
Urolithiasis
Kidney stone
แล็กทูโลส